proxectonos/corpus_dominio_legal_administrativo_tmp huggingface dataset:
CORRECCIÓN de erros.-Decreto 292/2008, do 30 de decembro, polo que se establece a estrutura orgánica da Axencia Galega de Emerxencias.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 28/01/2009

Advertido un erro na páxina 598, na publicación do Decreto que se cita no Diario Oficial de Galicia nº 7, do 12 de xaneiro do 2009, cómpre facer a seguinte corrección:
Na disposición adicional primeira, onde di:
«Os postos de traballo comprendidos na relación de postos de traballo da Dirección Xeral de Protección Civil que a seguir se relacionan, e o persoal funcionario e laboral que na data da constitución da Axencia Galega de Emerxencias os ocupase, adscribiranse á axencia tendo dereito a manter a mesma situación administrativa, antigüidade e grao.
Ver referencia pdf "01900D002P006.PDF"
Debe dicir: «De conformidade co establecido no artigo 14 do Decreto 223/2007, do 5 de decembro, polo que se aproba o estatuto da Axencia Galega de Emerxencias, parágrafos b) e c), os postos de traballo comprendidos na relación de postos de traballo da Dirección Xeral de Protección Civil que a seguir se relacionan, e o persoal funcionario que na data de constitución da Axencia Galega de Emerxencias os ocupase, adscribiranse a axencia tendo dereito a manter a mesma situación administrativa, antigüidade e grao.
Ver referencia pdf "01900D002P006.PDF"
Con respecto aos postos de traballo comprendidos na relación de postos de traballo da Dirección Xeral de Protección Civil que a seguir se relacionan, e o persoal laboral que na data de constitución da Axencia Galega de Emerxencias os ocupase, a axencia subrógase na posición de empregador.
Ver referencia pdf "01900D002P006.PDF"
CORRECCIÓN de erros.-Resolución do 27 de xaneiro de 2009 pola que se fan públicas as candidaturas presentadas nas xuntas electorais provinciais da Coruña, Lugo, Ourense e Pontevedra, para as eleccións ao Parlamento de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/01/2009

Advertido un erro na citada resolución, publicada no DOG nº 19, do 28 de xaneiro, cómpre facer a oportuna corrección.
Na páxina 1.816, primeira columna, na última liña do primeiro parágrafo, onde di: «o día 3 de marzo de 2009.», debe dicir: «o día 1 de marzo de 2009.».
CORRECCIÓN de erros.-Orde do 4 de decembro de 2008 pola que se establecen as bases reguladoras das axudas para o fomento e mellora do Cabalo de Pura Raza Galega, e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 29/01/2009

Advertido erro na devandita orde publicada no Diario Oficial de Galicia nº 240, do 11 de decembro de 2008, cómpre facer a seguinte corrección:
Na páxina 22.003, no punto 3º da letra c) No caso das paradas de sementais do artigo 4.2º, onde di: «Os sementais terán que ser aptos para a reprodución e ter unha puntuación mínima de 75 puntos», debe dicir: «Os sementais terán que ser aptos para a reprodución e ter unha puntuación mínima de 65 puntos».
RESOLUCIÓN do 16 de xaneiro de 2009, da Dirección Xeral de Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 28/01/2009

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Federación Empresarial de Serradoiros e Rematantes da Madeira de Galicia (Fearmaga), de acordo coas seguintes bases:
1. Denominación do curso:
Curso para a capacitación de aplicadores/manipuladores de biocidas. Nivel básico.
2. Entidade organizadora:
Federación Empresarial de Serradoiros e Rematantes da Madeira de Galicia (Fearmaga).
3. Data:
Do 16 ao 20 de febreiro de 2009.
4. Lugar de realización:
Confederación Empresarial de Ourense.
Praza das Damas 1. 32005 Ourense
5. Número de prazas:
Máximo 30 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de solicitudes de inscrición, dando prioridade ao seguinte:
-Traballadores en activo de Pemes, micropemes e profesionais autónomos pertencentes ao sector de serradoiros e rematantes da madeira asociados a Fearmaga.
-Traballadores en activo de Pemes, micropemes e profesionais autónomos pertencentes ao sector de serradoiros e rematantes da madeira non asociados a Fearmaga.
-Alumnos en xeral.
8. Presentación de solicitudes:
Solicitude segundo modelo anexo I.
9. Programa:
Ver referencia pdf "01900D008P032.PDF"
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e en caso de superalas expedirá o certificado correspondente co que poderá solicitar á Dirección Xeral de Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 16 de xaneiro de 2009.
Ramón Medina González -Redondo
Director xeral de Saúde Pública
Ver referencia pdf "01900D008P032.PDF"
ORDE do 25 de novembro de 2008 pola que se crea e se integra na Rede de Bibliotecas de Galicia a Biblioteca Pública Municipal Santiago Rey Fernández-Latorre de Muxía.
CONSELLERÍA DE CULTURA E DEPORTE — III. OUTRAS DISPOSICIÓNS — 28/01/2009

Vista a proposta do director xeral de Creación e Difusión Cultural Cultural, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Crear e integrar na Rede de Bibliotecas de Galicia a Biblioteca Pública Municipal D. Santiago Rey Fernández-Latorre de Muxía.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 25 de novembro de 2008.
Ánxela Bugallo Rodríguez
Conselleira de Cultura e Deporte
ORDE do 14 de xaneiro de 2009 pola que se delega a presidencia dos padroados das escolas universitarias de enfermaría dependentes da Consellería de Sanidade nos delegados provinciais.
CONSELLERÍA DE SANIDADE — III. OUTRAS DISPOSICIÓNS — 28/01/2009

O Decreto 242/2008, do 9 de outubro, polo que se regulan a natureza, os fins e os órganos de goberno das escolas universitarias de enfermaría dependentes da Consellería de Sanidade, atribúe no seu artigo 6 a) a presidencia do padroado das escolas a/o conselleiro/a de Sanidade, ou persoa en quen delegue.
A existencia de diversas escolas situadas en distintas provincias fai oportuno delegar a presidencia dos padroados destas nos delegados provinciais coa finalidade de acadar unha maior operatividade no seu funcionamento dos mesmos.
Na súa virtude, en uso das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1988, do 20 de outubro, e conforme o disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común,
DISPOÑO:
Artigo único.-Delegar nos delegados provinciais da Consellería de Sanidade da Coruña, Lugo, Ourense e Pontevedra a presidencia dos padroados das escolas universitarias de enfermaría dependentes da Consellería de Sanidade situadas nas súas respectivas provincias.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de xaneiro de 2009.
María José Rubio Vidal
Conselleira de Sanidade
RESOLUCIÓN do 17 de xaneiro de 2009, da Dirección Xeral de Saúde Pública, pola que se fai pública a realización dun curso homologado de nivel cualificado para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 28/01/2009

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán aos organismos responsables, na comunidade autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel cualificado, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Federación Empresarial de Serradoiros e Rematantes da Madeira de Galicia (Fearmaga), de acordo coas seguintes bases:
1. Denominación do curso:
Curso para a capacitación de aplicadores/manipuladores de biocidas. Nivel cualificado.
2. Entidade organizadora:
Federación Empresarial de Serradoiros e Rematantes da Madeira de Galicia (Fearmaga).
3. Data:
Os días 23, 24, 25, 26, 27 de febreiro e 2, 3, 4, 5, 6, 9, 10, 11 de marzo de 2009.
4. Lugar de realización:
Confederación de Empresarios de Ourense.
Praza das Damas, 1. 32005 Ourense.
5. Número de prazas:
Máximo 30 alumnos.
6. Dirixido a:
Responsables técnicos das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de solicitudes de inscrición, dando prioridade ao seguinte:
-Traballadores en activo de pequenas e medianas empresas, e profesionais autónomos pertencentes ao sector de serradoiros e rematantes da madeira asociados a Fearmaga.
-Traballadores en activo de pequenas e medianas empresas, e profesionais autónomos pertencentes ao sector de serradoiros e rematantes da madeira non asociados a Fearmaga.
-Alumnos en xeral.
8. Presentación de solicitudes:
Solicitude segundo o modelo do anexo I.
9. Programa:
Ver referencia pdf "01900D009P034.PDF"
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co que poderá solicitar á Dirección Xeral de Saúde Pública da Consellería de Sanidade o carné de aplicador/manipulador de biocidas, nivel cualificado.
Santiago de Compostela, 17 de xaneiro de 2009.
Ramón Medina González - Redondo
Director xeral de Saúde Pública
Ver referencia pdf "01900D009P034.PDF"
CORRECCIÓN de erros.-Resolución do 31 de decembro de 2008 pola que se ordena a publicación do acordo do Consello da Xunta de Galicia do 30 de decembro de 2008 polo que se aproba o cadro de persoal da Axencia Galega de Emerxencias.
AXENCIA GALEGA DE EMERXENCIAS — III. OUTRAS DISPOSICIÓNS — 28/01/2009

Advertido erro na páxina 708, na publicación da resolución que se cita, no Diario Oficial de Galicia nº 8, do 13 de xaneiro de 2009, como consecuencia da corrección de erros operada no Decreto 229/2008, do 30 de decembro, é necesario facer a seguinte corrección:
Ver referencia pdf "01900D011P036.PDF"
RESOLUCIÓN do 23 de xaneiro de 2009 pola que se modifican as bases reguladoras das axudas á internacionalización das empresas galegas, adaptándoas ao Regulamento (CE) 800/2008, do 6 de agosto, xeral de exención por categorías.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 28/01/2009

Mediante Resolución do 9 de maio de 2008 fixéronse públicas as bases reguladoras das axudas do Igape á internacionalización das empresas galegas (DOG nº 92, do 14 de maio de 2008).
Por outra banda, o Regulamento (CE) nº 800/2008, do 6 de agosto de 2008 (DOUE L 214, do 9 de agosto), polo que se declaran determinadas categorías de axuda compatibles co mercado común en aplicación dos artigos 87 e 88 do Tratado (Regulamento xeral de exención por categorías), establece unha serie de requisitos que resultan de aplicación a determinadas liñas de axuda reguladas nestas bases e que se deben incorporar ao procedemento para a súa correcta xestión.
Na súa virtude e de conformidade coas facultades que teño conferidas,
RESOLVO:
Primeiro.-Publicar a seguinte modificación das bases reguladoras das axudas do Igape á internacionalización das empresas galegas, publicadas mediante Resolución do 9 de maio de 2008 (DOG nº 92, do 14 de maio de 2008), adaptándoas ao Regulamento (CE) 800/2008, do 6 de agosto de 2008 (DOUE L 214, do 9 de agosto de 2008), polo que se declaran determinadas categorías de axuda compatibles co mercado común en aplicación dos artigos 87 e 88 do Tratado (Regulamento xeral de exención por categorías):
-Modifícase o artigo 5 letra a), que queda redactado do seguinte xeito:
«a) Para as axudas establecidas nos artigos 7, 8 e 15 no caso de que o beneficiario cumpra os requisitos de PEME segundo a definición establecida pola Comisión Europea no anexo I do Regulamento (CE) 800/2008 (DOUE L 214, do 9 de agosto), polo que se declaran determinadas categorías de axuda compatibles co mercado común en aplicación dos artigos 87 e 88 do Tratado (Regulamento xeral de exención por categorías), os límites establecidos no citado Regulamento xeral de exención por categorías. A subvención para o proxecto non poderá superar o 50% do gasto subvencionable».
Segundo.-Aos expedientes tramitados en réxime de concorrencia non competitiva ao abeiro das bases establecidas na Resolución do 9 de maio de 2008 (DOG nº 92, do 14 de maio), que se atopen pendentes de resolución no momento de publicación desta modificación, seralles de aplicación esta modificación.
Terceiro.-Esta resolución entrará en vigor ao día seguinte da súa publicación no Diario Oficial de Galicia.
Santiago de Compostela, 23 de xaneiro de 2009.
Álvaro Álvarez-Blázquez Fernández
Director xeral do Instituto Galego de Promoción
Económica
RESOLUCIÓN do 29 de decembro de 2008 pola que se lles dá publicidade ás axudas concedidas ao abeiro da Orde do 14 de febreiro de 2008, pola que se establecen as bases reguladoras para a concesión, en réxime de concorrencia competitiva, de subvencións para a adecuación e modernización de equipamentos comerciais (liña Merca) e vertebración do comercio urbano (liña Urbancomer), en desenvolvemento do Plan de renovación e mellora do comercio galego (Diario Oficial de Galicia número 39, do 25 de febreiro de 2008).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 28/01/2009

O artigo 20 da orde reguladora dispón: «No prazo máximo de tres meses contados desde a data de resolución da concesión publicarase no Diario Oficial de Galicia a resolución das subvencións concedidas con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 25 de febreiro de 2008, pola que se establecen as bases reguladoras para a concesión, en réxime de concorrencia competitiva, de subvencións ás corporacións locais para a adecuación e modernización de equipamentos comerciais (liña Merca) e vertebración do comercio urbano (liña Urbancomer) en desenvolvemento do Plan de renovación e mellora do comercio galego. Aplicación orzamentaria: 10.05.751A.761.3
Santiago de Compostela, 29 de decembro de 2008.
P.D. (31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "01900D003P016.PDF"
Ver referencia pdf "01900D004P028.PDF"
ORDE do 4 de novembro de 2008 pola que se crea e se integra na Rede de Bibliotecas de Galicia a Biblioteca Pública Municipal de Carballeda de Avia.
CONSELLERÍA DE CULTURA E DEPORTE — III. OUTRAS DISPOSICIÓNS — 28/01/2009

Vista a proposta do director xeral de Creación e Difusión Cultural, de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas
RESOLVO:
Primeiro.-Crear e integrar na Rede de Bibliotecas de Galicia a Biblioteca Pública Municipal de Carballeda de Avia.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 4 de novembro de 2008.
Ánxela Bugallo Rodríguez
Conselleira de Cultura e Deporte
ORDE do 14 de xaneiro de 2009 pola que se dispón a renovación de vogais dos consellos de administración de autoridades portuarias.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 23/01/2009

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta do ente público Portos do Estado e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
A renovación do mandato, como vogais, en representación da Administración xeral do Estado, nos consellos de administración das autoridades portuarias, das seguintes persoas:
-Na Autoridade Portuaria de Marín e Ría de Pontevedra:
José Vázquez Otero.
Teresa Casal García.
-Na Autoridade Portuaria de Vilagarcía de Arousa e a súa ría:
Manuel Rodríguez Cuervo.
Julián Víctor García Mouriño.
Santiago de Compostela, 14 de xaneiro de 2009.
María José Caride Estévez
Conselleira de Política Territorial, Obras Públicas e Transportes
c) SUBSTITUCIÓNS VICEPRESIDENCIA DA IGUALDADE E DO BENESTAR
DECRETO 5/2009, do 21 de xaneiro, polo que se dispón que cese Abel Fermín Losada Álvarez como director xeral do Gabinete de Presidencia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 22/01/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día vinte e un de xaneiro de dous mil nove,
DISPOÑO:
Que cese, por petición propia, Abel Fermín Losada Álvarez, como director xeral do Gabinete de Presidencia, agradecéndolle os servizos prestados.
Santiago de Compostela, vinte e un de xaneiro de dous mil nove.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 4/2009, do 21 de xaneiro, polo que se dispón que cese Ana Luisa Bouza Santiago como directora xeral do Servizo Galego de Promoción da Igualdade do Home e da Muller.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 22/01/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e da súa Presidencia, por proposta do vicepresidente da Igualdade e do Benestar e logo de deliberación do Consello da Xunta de Galicia, na súa reunión do día vinte e un de xaneiro de dous mil nove,
DISPOÑO:
Que cese, por petición propia, Ana Luisa Bouza Santiago como directora xeral do Servizo Galego de Promoción da Igualdade do Home e da Muller, agradecéndolle os servizos prestados.
Santiago de Compostela, vinte e un de xaneiro de dous mil nove.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
DECRETO 6/2009, do 21 de xaneiro, polo que se dispón que cese María Montserrat Prado Cores como delegada provincial de Pontevedra.
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 22/01/2009

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e da súa Presidencia, por proposta do conselleiro de Innovación e Industria e logo de deliberación do Consello da Xunta de Galicia, na súa reunión do día vinte e un de xaneiro de dous mil nove,
DISPOÑO:
Que cese, por petición propia, María Montserrat Prado Cores como delegada provincial de Pontevedra da Consellería de Innovación e Industria, agradecéndolle os servizos prestados.
Santiago de Compostela, vinte e un de xaneiro de dous mil nove.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
RESOLUCIÓN do 25 de novembro de 2008 pola que se lles dá publicidade ás subvencións concedidas ao abeiro da Orde do 22 de agosto de 2008, pola que se regula a concesión de subvencións ás entidades locais da Comunidade Autónoma de Galicia para o mantemento dos puntos de atención continuada e zonas especiais de urxencias que funcionen en centros de saúde de titularidade municipal (Diario Oficial de Galicia número 170, do 3 de setembro).
SERVIZO GALEGO DE SAÚDE — III. OUTRAS DISPOSICIÓNS — 27/01/2009

De conformidade co artigo 15.1º de la Lei 9/2007, do 13 de xuño, de subvencións e co Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, os órganos administrativos concedentes publicarán no Diario Oficial de Galicia, nos termos que se fixen regulamentariamente, as subvencións concedidas, con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude,
RESOLVO:
Único.-Ordenar a publicación no Diario Oficial de Galicia das subvencións concedidas ao abeiro da Orde do 22 de agosto de 2008 pola que se regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal, que se relacionan no seguinte anexo «Concellos beneficiarios e subvenciones concedidas».
Finalidade das subvencións: axuda para gastos derivados do normal funcionamento dos puntos de atención continuada e zonas especiais de urxencia que funcionen en centros de saúde de titularidade municipal.
Programa e crédito orzamentario de imputación: 5001.412B.460.0 dos orzamentos xerais da comunidade autónoma para o ano 2008.
Santiago de Compostela, 25 de novembro de 2008.
Francisco Pais López
Director xeral da División de Recursos Económicos
Ver referencia pdf "01800D011P059.PDF"
ACORDO do 15 de xaneiro de 2009 polo que se aproban os modelos de actas que empregarán as xuntas electorais provinciais e as mesas electorais nas eleccións ao Parlamento de Galicia, convocadas polo Decreto 1/2009, do 5 de xaneiro, do presidente da Xunta de Galicia.
XUNTA ELECTORAL CENTRAL — III. OUTRAS DISPOSICIÓNS — 23/01/2009

A Xunta Electoral Central, en sesión do día da data, adoptou o acordo que se transcribe respecto do asunto de referencia.
Expediente 261/244, 12/01/2009, número de rexistro: 56.
Autor: director xeral de Relacións Parlamentarias. Consellería de Presidencia, Administracións Públicas e Xustiza. Xunta de Galicia.
Modelos de actas que van empregar as xuntas electorais e as mesas electorais nas eleccións ao Parlamento de Galicia do 1 de marzo de 2009.
ACORDO:
Primeiro.-Aprobar, de conformidade co establecido no artigo 19.1º g) da Lei orgánica do réxime electoral xeral, a proposta da Consellería de Presidencia, Administracións Públicas e Xustiza da Xunta de Galicia, os modelos de actas específicas que se van empregar nas eleccións ao Parlamento de Galicia do 1 de marzo de 2009: acta de constitución da Xunta Electoral para o escrutinio xeral, acta de escrutinio, acta da/s sesión/s do escrutinio, acta de constitución da Mesa electoral, acta de escrutinio da Mesa, acta da sesión da Mesa e acta de proclamación.
Segundo.-Publicar no Boletín Oficial del Estado e no Diario Oficial de Galicia.
Terceiro.-Trasladar este acordo á Consellería de Presidencia, Administracións Públicas e Xustiza da Xunta de Galicia, que ordenará a publicación no Diario Oficial de Galicia.
Palacio do Congreso dos Deputados, 15 de xaneiro de 2009.
Antonio Martín Valverde
Presidente
ANEXO
EPG 7.1 Acta de constitución da mesa electoral.
EPG 7.2 Acta de escrutinio da mesa electoral.
EPG 7.3 Acta de sesión da mesa electoral.
EPG 9.4 Acta de proclamación de electos da xunta electoral provincial.
Características:
Cor e tonalidade: branca, en calquera tonalidade.
Medidas aproximadas: 420x297 mm.
Gramaxe aproximada: 60 g/m2.
Impresión e tinta: impresión en calquera tipo de letra, en tinta negra, por unha soa cara cada folla, en papel copiativo branco.
Texto bilingüe: galego en recta, castelán en cursiva e ambos os dous no mesmo corpo de letra.
EPG 9.1 Acta de constitución da xunta electoral provincial para o escrutinio xeral.
EPG 9.2 Acta de escrutinio da xunta electoral provincial.
EPG 9.3 Acta da sesión do escrutinio da xunta electoral provincial.
Características:
Cor e tonalidade: branca, en calquera tonalidade.
Medidas aproximadas: 210x297 mm.
Gramaxe aproximada: 60 g/m2.
Impresión e tinta: impresión en calquera tipo de letra, en tinta negra, por unha soa cara cada folla, en papel copiativo branco.
Texto bilingüe: galego en recta, castelán en cursiva e ambos os dous no mesmo corpo de letra.
Ver referencia pdf "01600D014P044.PDF"
CORRECCIÓN de erros.-Orde do 30 de decembro de 2008 pola que se establecen as bases reguladoras das axudas para o fomento da utilización de maquinaria e equipamentos agrarios en réxime asociativo en Galicia, e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 23/01/2009

Advertidos erros na devandita orde, publicada no DOG nº 5, do 8 de xaneiro de 2009, cómpre efectuar as oportunas correccións.
Na páxina 364, o cadro descritivo das intensidades da axuda cómpre que se substitúa polo que a seguir se indica:
Ver referencia pdf "01600D011P035.PDF"
Na páxina 368, no artigo 13, parágrafo 8, cómpre engadir unha letra c) co seguinte texto:
c) No caso de adquisición de carros mesturadores autopropulsados, mapa ou bosquexo a escala, coa localización das explotacións beneficiarias do servizo e percorrido do carro en km.
CORRECCIÓN de erros.-Orde do 30 de decembro de 2008 pola que se convocan,  para o exercicio do ano 2009, as subvencións destinadas ás entidades locais para a implantación e desenvolvemento de bancos municipais de tempo, plans de programación do tempo da cidade, plans de conciliación local e/ou outras medidas municipais de conciliación.
CONSELLERÍA DE TRABALLO — III. OUTRAS DISPOSICIÓNS — 23/01/2009

Advertidos erros no texto da orde publicada no Diario Oficial de Galicia nº 6, do 9 de xaneiro de 2009, cómpre facer as seguintes correccións:
Primeira.-No artigo 3º epígrafe a), páxina 534, onde di: «a) Os gastos recollidos no artigo 13.1º, .....», debe dicir: «a) Os gastos recollidos no artigo 12º.1, .....».
Segunda.-No artigo 3º epígrafe b), páxina 535, onde di: «b) Os gastos recollidos no artigo 13.1º, .....», debe dicir: «b) Os gastos recollidos no artigo 12º.1, .....».
Terceira.-No artigo 8º, punto 2, páxina 536, onde di: «Para os gastos correntes a contía máxima que se vai conceder será de 30.000 euros. Para os gastos orixinados pola adquisición de activos mobiliarios a subvención non poderá superar os 2.000 euros», debe dicir: «Para os gastos correntes incluídos no artigo 12º.1 epígrafes a) e c), a contía máxima que se vai conceder será de 30.000 euros. Para os gastos orixinados pola adquisición de activos mobiliarios incluídos no artigo 12º.1 epígrafe b), a subvención non poderá superar os 2.000 euros».
Cuarta.-No artigo 11º, punto 2, páxina 537, onde di: «2. O pagamento efectuarase unha vez realizada a actividade ou actividades e xustificados correctamente os gastos realizados, segundo o artigo 14º ......», debe dicir: «2. O pagamento efectuarase unha vez realizada a actividade ou actividades e xustificados correctamente os gastos realizados, segundo o artigo 13º .....».
DECRETO 301/2008, do 18 de decembro, polo que se declara a utilidade pública e se dispón a urxente ocupación dos bens e dereitos afectados polo proxecto de trazado e construción da estrada LU-722 Becerreá-Navia de Suarna, treito II, A Ribeira-Navia de Suarna. (Clave LU/01/056.01.2).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 23/01/2009

Con data do 11 de decembro de 2008, o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de trazado e construción da estrada LU-722 Becerreá-Navia de Suarna, treito II, A Ribeira-Navia de Suarna. (Clave LU/01/056.01.2).
Os bens e dereitos en que se concreta a declaración de urxente ocupación aparecen recollidos e valorados no citado proxecto.
Consonte o artigo segundo do Decreto 156/1982, do 15 de decembro, sobre asunción de transferencias en materia de estradas, correspóndelle á Xunta de Galicia a declaración de urxente ocupación. O órgano desta Administración competente para dita actuación é a Consellería de Política Territorial, Obras Públicas e Transportes ao abeiro do establecido no Decreto 519/2005, do 6 de outubro, no que se establece a súa estrutura orgánica.
As razóns, motivos e oportunidade que xustifican a referida declaración de urxente ocupación veñen motivados pola súa incidencia na circulación durante o inverno, pois este trazado discorre por un val e o itinerario alternativo é a través dunha estrada provincial que atravesa unha zona moito máis montañosa, o que pode orixinar circunstancias especialmente adversas no tráfico polas circunstancias derivadas das condicións climatóxicas que son, de xeito habitual, especialmente desfavorables durante o inverno.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta de Galicia na súa reunión do día dezaoito de decembro de dous mil oito,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de trazado e construtivo da estrada LU-722 Becerreá-Navia de Suarna, treito II, A Ribeira-Navia de Suarna. (Clave LU/01/056.01.2.
Santiago de Compostela, dezaoito de decembro de dous mil oito.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 303/2008, do 18 de decembro, polo que se declara a utilidade pública e se dispón a urxente ocupación dos bens e dereitos afectados polo proxecto de trazado e construción da estrada de acceso á plataforma industrial de Salvaterra-As Neves á autovía A-52. (Clave PO/06/011.01).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 23/01/2009

Con data do 11 de decembro de 2008 o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de trazado e construción da estrada de acceso á plataforma industrial de Salvaterra-As Neves á autovía A52 (clave PO/06/011.01).
Os bens e dereitos en que se concreta a declaración de urxente ocupación aparecen recollidos e valorados no citado proxecto.
Consonte o artigo segundo do Decreto 156/1982, do 15 de decembro, sobre asunción de transferencias en materia de estradas, correspóndelle á Xunta de Galicia a declaración de urxente ocupación. O órgano desta Administración competente para a dita actuación é a Consellería de Política Territorial, Obras Públicas e Transportes ao abeiro do establecido no Decreto 519/2005, do 6 de outubro, no que se establece a súa estrutura orgánica.
As razóns, motivos e oportunidade que xustifican a referida declaración de urxente ocupación veñen motivados polo feito de que esta plataforma loxística vai ter unha importancia fundamental no desenvolvemento socio-económico dunha ampla zona de gran pulo económico de aí a necesidade de acompasar a posta en marcha da plataforma industrial de Salvaterra-As Neves coa mellora dos seus accesos para que non ocasionar a inactividade desta plataforma por carencia de infraestruturas viarias.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta de Galicia na súa reunión do día dezaoito de decembro de dous mil oito,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído para os efectos de expropiación no proxecto de trazado e construtivo da estrada de acceso á plataforma industrial de Salvaterra-As Neves á autovía A52 (clave PO/06/011.01).
Santiago de Compostela, dezaoito de decembro de dous mil oito.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 302/2008, do 18 de decembro, polo que se declara a utilidade pública e se dispón a urxente ocupación dos bens e dereitos afectados polo proxecto de trazado e construción da estrada LU-710 Baralla (N-VI)-O Cádavo-(LU-530). (Clave LU/06/267.01).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 23/01/2009

Con data do 1 de decembro de 2008, o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de trazado e construción da estrada LU-710 Baralla (N-VI)-O Cádavo-(LU-530). (Clave LU/06/267.01).
Os bens e dereitos en que se concreta a declaración de urxente ocupación aparecen recollidos e valorados no citado proxecto.
Consonte o artigo segundo do Decreto 156/1982, do 15 de decembro, sobre asunción de transferencias en materia de estradas, correspóndelle á Xunta de Galicia a declaración de urxente ocupación. O órgano desta Administración competente para a dita actuación é a Consellería de Política Territorial, Obras Públicas e Transportes ao abeiro do establecido no Decreto 519/2005, do 6 de outubro, no que se establece a súa estrutura orgánica.
As razóns, motivos e oportunidade que xustifican a referida declaración de urxente ocupación veñen motivadas polas inadecuadas condicións actuais nas que se atopa a estrada en que se proxecta actuar, pois ten e leva consigo serios problemas de seguridade viaria xa que esta estrada se asolaga en certas zonas en épocas de choiva. Este feito, que ademais se agrava coa estreiteza da estrada, é primordial para determinar o carácter urxente da actuación.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta de Galicia na súa reunión do día dezaoito de decembro de dous mil oito,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de trazado e construtivo da estrada LU-710 Baralla (N-VI)-O Cádavo-(LU-530). (Clave LU/06/267.01).
Santiago de Compostela, dezaoito de decembro de dous mil oito.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
ORDE do 22 de decembro de 2008 pola que se fixan os prezos de venda ao público de diversas publicacións da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 23/01/2009

En virtude do Decreto 211/2005, do 3 de agosto, estableceuse a estrutura orgánica da Xunta de Galicia. Así mesmo, a través do Decreto 232/2005, do 11 de agosto, modificado polo 454/2005, do 1 de setembro, e polo 212/2007, do 8 de novembro, fixouse a estrutura orgánica dos seus departamentos. No seu artigo 1, establece a estrutura básica da Vicepresidencia da Igualdade e do Benestar, que asume o exercicio das competencias de igualdade e xénero e as políticas autonómicas de benestar incluíndo as de xuventude, solidariedade, voluntariado, benestar social, exclusión social, servizos comunitarios, entre outras, como así o establece o Decreto 517/2005, do 6 de outubro, da súa estrutura orgánica, e, polo tanto, sobre as materias que constitúen o contido das publicacións relacionadas nesta orde.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan publicados no Diario Oficial de Galicia.
Para cumprir este mandado, e despois de emitido o preceptivo informe favorable da Consellería de Economía e Facenda, esta Vicepresidencia,
DISPÓN:
Artigo único.
1. Quedan aprobados os prezos de venda ao público das publicacións que se relacionan no anexo.
2. Estes prezos entenderanse con IVE incluído.
Disposicións derradeiras
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de decembro de 2008
Anxo Manuel Quintana González
Vicepresidente da Igualdade e do Benestar
ANEXO
Trazos de xénero da violencia escolar no ámbito galego: 12,00 .
Outono fotográfico 2008: 18,00 .
Coeducación afectivo-emocional e sexual: 23,00 
Xuventude galega. Informe de resultados: 15,00 .
Xuventude galega. Informe de resultados (CD-Rom): 5,00 .
RESOLUCIÓN do 9 de xaneiro de 2009, da Secretaría Xeral de Comunicación, pola que se lle dá publicidade ao convenio de colaboración subscrito por esta secretaría xeral no terceiro cuadrimestre do ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/01/2009

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlle publicidade ao convenio de colaboración subscrito pola Secretaría Xeral de Comunicación e tramitado pola Dirección Xeral de Comunicación Audiovisual, no terceiro cuadrimestre do ano 2008, o cal se relaciona no anexo a esta resolución.
Santiago de Compostela, 9 de xaneiro de 2009.
Fernando Salgado García
Secretario xeral de Comunicación
Ver referencia pdf "01800D004P024.PDF"
DECRETO 3/2009, do 21 de xaneiro, polo que se dispón que cese María do Carme Adán Villamarín como secretaria xeral da Igualdade da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 22/01/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e da súa Presidencia, por proposta do vicepresidente da Igualdade e do Benestar e logo de deliberación do Consello da Xunta de Galicia, na súa reunión do día vinte e un de xaneiro de dous mil nove,
DISPOÑO:
Que cese, por petición propia, María do Carme Adán Villamarín como secretaria xeral da Igualdade da Vicepresidencia da Igualdade e do Benestar, agradecéndolle os servizos prestados.
Santiago de Compostela, vinte e un de xaneiro de dous mil nove.
Emilio Pérez Touriño
Presidente
Anxo Manuel Quintana González
Vicepresidente da Igualdade e do Benestar
CORRECCIÓN de erros.-Resolución do 29  de decembro de 2008 pola que se convoca un curso sobre Responsabilidade patrimonial das administracións públicas, en colaboración coa Asociación Profesional de Letrados da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 21/01/2009

Advertido erro na devandita resolución, publicada no Diario Oficial de Galicia nº 4, do 7 de xaneiro de 2009, cómpre facer a seguinte corrección:
Na páxina 233, na base cuarta, desenvolvemento, onde di: «Duración: 24 horas lectivas», debe dicir: «Duración: 27 horas lectivas».
RESOLUCIÓN do 12 de xaneiro de 2009 pola que se convocan dezaseis cursos básicos de protección civil.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 22/01/2009

Dentro do programa de actividades que a Academia Galega de Seguridade Pública (Agasp) ten previsto realizar no ano 2009, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a convocatoria de dezaseis cursos básicos de protección civil, que deberán desenvolverse conforme cas seguintes bases:
Obxectivos.
Dotar os integrantes dos servizos de protección civil dos coñecementos teórico-prácticos mínimos e xerais para o correcto desenvolvemento das súas actividades.
Destinatarios/as.
Os cursos van dirixidos aos integrantes dos servizos de protección civil da Comunidade Autónoma de Galicia.
Desenvolvemento.
1. Prazas: trinta (30).
2. Datas: os cursos terán lugar durante o primeiro cuadrimestre do ano 2009, cunha duración de 20 horas lectivas, en datas que se confirmarán coa suficiente antelación ao seu inicio.
3. Lugar: determinarase en función da localización das solicitudes recibidas.
Solicitudes e prazo de inscrición.
1. A inscrición dos/das participantes é gratuíta.
2. As persoas interesadas poderán cubrir a solicitude que se amosa na páxina web
http://agasp.xunta.es
, ou o modelo anexo á convocatoria da actividade.
3. As solicitudes deberán vir asinadas pola persoa responsable da correspondente unidade e co selo desta. Este será requisito indispensable para ser admitido no curso.
4. Presentación das solicitudes:
-Por correo á sede da Academia Galega de Seguridade Pública. Avenida da Cultura, s/n 36680, A Estrada.
-A través do fax nº 886206123 do Servizo de Formación - Sección de Protección Civil e Bombeiros da AGASP, ou
-Segundo o previsto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
5. O prazo para a presentación de solicitudes rematará o día 9 de febreiro de 2009.
Contido.
O curso básico de protección civil está dividido en varios módulos, que abranguen os seguintes contidos:
Módulo I: A protección civil.
Módulo II: Os riscos, accidentes e autoprotección.
Módulo III: Loita contra os incendios.
Módulo IV: Comunicacións.
Módulo V: Actuacións básicas ante emerxencias médicas.
Asistencia.
É obrigatoria a asistencia e puntualidade en todas as actividades do curso. A falta de asistencia, mesmo cando sexa xustificada, a máis dun 10% das horas lectivas programadas determinará a cualificación de non apto no curso.
Certificado de aproveitamento.
Ao remate do curso entregaráselles un certificado de aproveitamento a aquelas persoas que acrediten a súa asistencia continuada e superen as correspondentes probas de coñecementos.
Modificacións.
A Academia Galega de Seguridade Pública poderá modificar o desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 12 de xaneiro de 2009.
P.S. (Disposición primeira Orde 31-1-2008;
DOG nº 23, do 1 de febreiro)
Mª Isabel Durántez Gil
Directora xeral de Interior
Ver referencia pdf "01500D010P018.PDF"
RESOLUCIÓN do 2 de xaneiro de 2009 pola que se lles dá publicidade aos beneficiarios das axudas concedidas ao abeiro da Orde do 23 de abril de 2008, pola que se modifica a Orde do 21 de setembro de 2007, na que se establecen as bases reguladoras da concesión, en réxime de concorrencia competitiva, de axudas para o financiamento de accións de cooperación para o desenvolvemento de novos produtos, procesos e tecnoloxías no ámbito agroalimentario, agrícola e forestal, da Consellería do Medio Rural, e se convocan para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 22/01/2009

Mediante resolución do conselleiro do Medio Rural, do 1 de setembro de 2008, concedéronse as axudas para o financiamento de accións de cooperación para o desenvolvemento de novos produtos, procesos e tecnoloxías no ámbito agroalimentario, agrícola e forestal ás entidades e pola contía que se reflicten no anexo, convocadas ao abeiro da Orde do 23 de abril de 2008, pola que se modifica a do 21 de setembro de 2007, na que se establecen as bases reguladoras da concesión, en réxime de concorrencia competitiva, de axudas para o financiamento de accións de cooperación para o desenvolvemento de novos produtos, procesos e tecnoloxías no ámbito agroalimentario, agrícola e forestal, da Consellería do Medio Rural, e se convocan para o ano 2008 (DOG nº 83, do 30 de abril).
O artigo 11º, puntos 2 e 7 da Orde do 21 de setembro de 2007 (que non foi modificado pola Orde do 23 de abril de 2008) indica que a relación das subvencións concedidas, con indicación da norma reguladora, beneficiario, crédito orzamentario, contía e finalidade da subvención será obxecto de publicación no Diario Oficial de Galicia, de conformidade co establecido no artigo 15º da Lei 9/2007, do 13 de xuño, de subvencións de Galicia.
O financiamento das subvencións concedidas ao abeiro da Orde do 23 de abril de 2008 imputarase, segundo a natureza das axudas e beneficiarios, á aplicación orzamentaria 11.05.561A.770.0 por un valor total de 2.657.235 euros, distribuídos nas seguintes anualidades: 1.071.490 euros en 2008, 1.050.000 euros en 2009 e 535.745 euros en 2010. A concesión de subvencións imputadas aos exercicios orzamentarios correspondentes aos anos 2009 e 2010 está condicionada á existencia de dotación económica suficiente en cada momento.
En virtude do exposto anteriormente,
RESOLVO:
Único.-Dar publicidade á relación de beneficiarios de axudas financeiras concedidas ao abeiro da Orde do 23 de abril de 2008, que figura como anexo.
Santiago de Compostela, 2 de xaneiro de 2009.
Gonzalo Flores Calvete
Director xeral de Investigación, Tecnoloxía
e Formación Agroforestal
ANEXO
Ver referencia pdf "01500D008P011.PDF"